Кими Райкконен

Кими-Матиас Райкконен (фин. Kimi-Matias Räikkönen, [] * 1979 оны 10 сарын 17 Эспоо) нь Финландын авто- болон ралли уралдааны жолооч. Кими Райкконен 2001 оноос 2009 он хүртэл Формула-1-д уралдаан оролцсон бөгөөд 2007 онд Скудериа Феррари багт байхдаа дэлхийн аварга болсон юм. 2009 онд Раллид зочноор оролцсоныхоо дараа тэр 2010 онд Раллигийн ДАШТ-д шилжин очсон ба тэнд 2011 он хүртэл нийт 21 Раллид уралджээ. 2012 онд Райкконен буцаад Формула 1-д ирэн хоёр улирал Лотус багийн төлөө уралдав. 2014 оноос хойш Феррари багт ажиллаж байна.

Тамирчны гараа
 Карт спорт (1988-1998) 
Райкконен есөн настайдаа буюу 1988 оноос эхлэн моторт спортод оролцож эхэлсэн ба эхэндээ карт спортод финландын өсвөрийн ангилалд хүч сорин хэд хэдэн ялалт байгуулжээ. 1991 онд тэрбээр финландын бага насны картын аварга шалгаруулах тэмцээнд түрүүлэн, жилийн дараа Raket Junior ангилалд бас түрүүлсэн байна. 1995 онд Финландын картын аварга шалгаруулах тэмцээний А-ангилалд анх удаагаа түрүүлсэн ба үүнээ 1997, 1998 онуудад давтаж чаджээ.

 Формула Рено (1999–2000) 
Дараа нь тэр Формула спорт руу шилжин, 1999 онд дөрвөн уралдаанд британийн Формула Ренод гараанд гарчээ. Үүний дараа британийн Формула Реногийн өвлийн цувралд оролцон түрүүг нь авч дуусгаад, 2000 оны британийн Формула Ренод уралдан нийт арван уралдааны долоод нь түрүүлсэн байна. Формула Рено 2.0 Еврокапын хоёр уралдаанд орон хоёуланд нь түрүүлсний дараа түүнийг Формула 1-багийн дарга Петер Заубер урьсан нь түүнд 2001 оны улиралд нэг нисгэгчийн шаардлагатай байсан учраас Райкконенийг туршилтын жолоочоор 2000/01 оны өвлийн бэлтгэлд авчээ. Тус шалгаруулалтанд Райкконен түүнээс илүү туршлагатай өрсөлдөгчдөөс илүү гэдгээ харуулснаар үндсэн нисгэгчээр орох эрхтэй болов. Богино хугацааны дараа Заубер баг 2001 оны улиралд Райкконен тус багт албан ёсоор нисгэгчээр ажиллах үүрэг хүлээснийг мэдэгдсэн нь олон нийтийг гайхашралд оруулсан байна. Заубер энэ мэдэгдлийнхээ төлөө нэлээд шүүмжлэлд өртсөн ба ФИА Райкконенд зөвхөн дөрвөн уралдаанд туршилтын байдлаар орох эрх бүхий супер лицензийг өгчээ.

 Формула 1 (2001–2009) 
 Заубер (2001) 

 Хувийн амьдрал 
Кими Райкконен нь Матти болон Паула Райкконений хүү. Тэрбээр нэг ахтай ба түүний ах Рами нь мөн л моторт спортын идэвхтэй тамирчин бөгөөд финландын Раллид жолоочоор ажилладаг. Райкконен 2004-2013 оны хооронд финландын урьдны загвар өмсөгч байсан Женни Далмантай гэр бүл байв. Тэд Швейцарид амьдарч байгаад, 2013 оны хоёрдугаар сард салахаа мэдэгджээ., focus.de, 2013-02-07 2013 оноос хойш Райкконен онгоцны үйлчлэгч Минтту Виртанентай амьдарч байна.F1 Star Raikkonen ganz privat Тэд 2015 онд хүүтэй болсон.motorsport-total.com: "Es ist ein Junge!": Kimi Räikkönen glücklicher Vater, Sven Haidinger, 2015-01-28

Статистик
 Мэргэжлийн тамирчны замнал   
 1991–1998: Карт спорт
 1999: Британийн Формула Рено
 1999: Британийн Формула Рено, өвлийн цуврал (Аварга)
 2000: Британийн Формула Рено (Аварга)
 2000: Формула Рено 2.0 Еврокап (7-р байр)
 2000: Формула-1 (Туршилтын жолооч)
 2001: Формула 1 (10-р байр)
 2002: Формула 1 (6-р байр) 2003: Формула 1 (2-р байр)
 2004: Формула 1 (7-р байр)
 2005: Формула 1 (2-р байр)
 2006: Формула 1 (5-р байр)
 2007: Формула 1 (Дэлхийн аварга)
 2008: Формула 1 (3-р байр)
 2009: Формула 1 (6-р байр)
 2009: WRC 2010: WRC (10-р байр)
 2011: WRC (10-р байр)
 2012: Формула 1 (3-р байр)
 2013: Формула 1 (5-р байр)
 2014: Формула 1 (12-р байр)
 2015: Формула 1 (4-р байр)
 2016: Формула 1 (6-р байр)
 2017: Формула 1 (4-р байр)
 2018: Формула 1 (3-р байр)

 Цахим холбоос 

 Кими Райкконенийн албан ёсны цахим хуудас

Эшлэл

Ангилал:Формула 1-ийн дэлхийн аварга
Ангилал:Финландын Формула 1 уралдааны нисгэгч
Ангилал:Финландын Раллигийн жолооч
Ангилал:Формула 1 уралдааны нисгэгч (Заубер)
Ангилал:Формула 1 уралдааны нисгэгч (МкЛарен)
Ангилал:Формула 1 уралдааны нисгэгч (Феррари)
Ангилал:Формула 1 уралдааны нисгэгч (Лотус)
Ангилал:Финландчууд
Ангилал:1979 онд төрсөн